भूख हड़ताल पर बैठे छात्र की हालत बिगड़ी, गुस्साए छात्र सड़क पर उतरे
अंसलयूनिवर्सिटी की मनमर्जी और यहां की बिगड़ी शिक्षा व्यवस्था के खिलाफ पिछले चार दिन से अनिश्चितकालीन भूख हड़ताल पर बैठे छात्र योगेंद्र की शुक्रवार को हालत बिगड़ गई। इसके बावजूद भी यूनिवर्सिटी शिक्षा विभाग की तरफ से छात्रों की कोई सुध लेने नहीं पहुंचा तो गुस्साए छात्र शुक्रवार को सड़कों पर उतर गए। छात्रों ने लघु सचिवालय का रुख कर डीसी के नाम ज्ञापन सौंपा। प्रदर्शन के दौरान उन्होंने यूनिवर्सिटी के खिलाफ जमकर नारेबाजी भी की।
इनमांगों को लेकर है विरोध
सेक्टर-55स्थित अंसल यूनिवर्सिटी प्रबंधन से मिलकर प्रबंधन इंजीनियरिंग के छात्र पिछले काफी समय से मांगों को रख रहे थे। इसमें फीस के नाम पर ज्यादा पैसे वसूलने, कैंटीन में खराब खाना, लाइब्रेरी बुक बैंक में जरूरी पुस्तकों का नहीं होना, खुद का प्ले ग्राउंड नहीं होना, सेमेस्टर फीस का ट्यूशन फीस से डबल होना, स्टूडेंट्स को जानबूझ कर फेल करना सहित अन्य मांग की जा रही हैं। यूनिवर्सिटी प्रशासन द्वारा कोई सुनवाई नहीं किए जाने से गुस्साए छात्रों ने 28 को धरना शुरू कर दिया था। इसमें से योगेंद्र नामक छात्र अनिश्चितकालीन भूख हड़ताल पर बैठ गया, लेकिन भूख हड़ताल के चार दिन तक भी किसी ने छात्र की नहीं सुनी, जिससे भूख हड़ताल पर बैठे छात्र की शुक्रवार को हालत बिगड़ गई। इससे गुस्साए छात्रों ने जमकर यूनिवर्सिटी प्रशासन और जिला प्रशासन के खिलाफ नारेबाजी कर विरोध किया। दोपहर को मुख्यमंत्री के नाम एक ज्ञापन जिला प्रशासन को ज्ञापन सौंपा। छात्रों ने चेतावनी दी कि यदि उनकी मांगें नहीं मानी गईं तो कुछ अन्य छात्र भी केवल भूख हड़ताल पर बैठेंगे, बल्कि आंदोलन को बड़ा रूप देंगे।
मामले को समाप्त करने के लिए शुक्रवार शाम उपायुक्त हरदीप सिंह ने दोनों पक्षों के प्रतिनिधियों के साथ कार्यालय में बैठक की। इसमें गुड़गांव के भाजपा नेता अधिवक्ता कुलभूषण भारद्वाज मौजूद रहे। उपायुक्त ने स्टूडेंट्स से प्राप्त ज्ञापन हरियाणा के राज्यपाल कप्तान सिंह सोलंकी को फैक्स द्वारा भेजने की पुष्टि की और दोनों पक्षों के बीच एक सांझा समझौता तैयार करने के लिए बातचीत का क्रम आगे बढ़ाने की बात कही। बातचीत के क्रम को आगे बढ़ाने की जिम्मेदारी अधिवक्ता कुलभूषण भारद्वाज को सौंपी गई। साथ ही स्टूडेंट्स से आग्रह किया गया कि तब तक वे अपना विरोध खत्म करें। बैठक में विश्वविद्यालय प्रबंधन की तरफ से आदित्य गुप्ता, हरीश तथा डीन इंजीनियरिंग अतुल कुमार ने भाग लिया और पांच विद्यार्थियों ने उपायुक्त के समक्ष विद्यार्थियों का पक्ष रखा। मामले के जल्द सुलझने की उम्मीद जताई जा रही है।
गुड़गांव. अंसलयूनिवर्सिटी के खिलाफ विरोध प्रदर्शन करते हुए छात्र-छात्राएं।
गुड़गांव. भूखहड़ताल पर बैठा छात्र।
hin_Deva hin_Deva hin_Deva hin_Deva hin_Deva awa_Deva hin_Deva